ועדת העלייה, הקליטה והתפוצות, כנסת 25, פרוטוקול מספר 62, 2023-06-12 00:00

עודד פורר: שלום לכולם, אני מתכבד לפתוח את הדיון בנושא תקציבי עידוד עלייה וסטטוס פעילות הגלובאל סנטר

עודד פורר:  הדיון הזה מתקיים בהמשך גם לדיון שקיימנו כאן עם שר העלייה והקליטה שקצת עסק בנושא הזה, וסוגיות שעלו משם ואמירות שלו שאנחנו נבחן אותן כאן, ובנוסף גם לגבי כתבה שפורסמה ב"ישראל היום" שכותרתה "מהפך בתקצוב עלייה: במקום רוסיה ואוקראינה – צרפת וארצות הברית"

עודד פורר:  אגב, לכאורה, כאילו תקצבו לפני כן ביתר את רוסיה ואוקראינה בתחום של עידוד עלייה, שכספים לעידוד עלייה ממדינות חבר העמים לשעבר יופנו עכשיו לעידוד עולים מהמערב

עודד פורר:  הסיבות לכך הן ירידה מהעלייה מהאזור לצד זינוק בעלייה מאוקראינה ורוסיה בשל הלחימה

עודד פורר:  המדיניות החדשה מיושמת על ידי "אופק ישראל"

עודד פורר:  במשרד הקליטה סבורים כי לא קיים צורך לעודד עלייה ממדינות דוברות רוסית, ושבשנים האחרונות, כך אומרים במשרד העלייה והקליטה, כנראה לא פעלה מדינת ישראל לעידוד עלייה מארצות המערב

עודד פורר:  הסוכנות ומשרד העלייה והקליטה לא השקיעו לעידוד עלייה מארצות הברית ומצרפת, דווקא למרות העובדה שמארצות אלה קיימת ירידה עקבית בממדי העלייה

עודד פורר:      אז אני קצת נכנסתי לנתונים

עודד פורר:  אז קודם כל נדבר על הנתונים שבהם משרד העלייה תומך בארגונים מעודדי עלייה

עודד פורר:  אז אמרתי בואו נראה, אמרתי שהרי הולכים לעשות מהפך

עודד פורר:  זאת אומרת, שכנראה שבשנים קודמות, בארגונים מעודדי עלייה, משרד העלייה והקליטה תמך בעשרות מיליונים בעלייה ממדינות ברית המועצות לשעבר וממש בקושי תמך בעלייה מארצות הברית ובעלייה מצרפת

עודד פורר:  את הנתונים את מכירה בוודאי, אלה, אבל אני מסתכל אז אני מסתכל אם תקציב התמיכות לארגונים מעודדי עלייה בשנת 2021 היה 14,317,621 שקלים, מתוכו 11,240194 תוקצבו לארגון "נפש בנפש" שמעודד עלייה מארצות הברית, לא מרוסיה או אוקראינה

עודד פורר:  1,487,317 לקליטת "קהילות ישראל", זה לדעתי, אם אני צודק, עלייה מצרפת

עודד פורר:  נכון? עלייה מצרפת

עודד פורר:  "גבהים" – 966,000, גם זה, רוב העולים, במובן הזה, מצרפת

עודד פורר:  בפדרציה הציונית של דרום אפריקה – 623,000

עודד פורר:  לא מצאתי ארגון מעודד עלייה ממדינות חבר העמים לשעבר, כפי שהשר אמר, אז אמרתי שנלך אולי ל-2020, יכול להיות לפני כן עודדו ביתר את הארגונים גם כן מהמדינות האלה

עודד פורר:  אז, אגב, המשרד תמך ב-18,762,589 שקלים בעידוד עלייה, מתוכם 12,600,000 ל"נפש בנפש", 3,480,789 לקרן לידידות

עודד פורר:  הקרן לידידות, לדעתי, עסקה בהבאת עולים מאוקראינה

עודד פורר:  לשם הלך התקציב

עודד פורר:  זאת הפעם היחידה, אגב, שראיתי תקציב לטובת העניין הזה

עודד פורר:  1,220,000 לקליטת "קהילות ישראל", שוב, זה צרפת

עודד פורר:  913,000 ל"גבהים", וכחצי מיליון שקל לדרום אפריקה

עודד פורר:       2019, תקציב עידוד עלייה היה 14,445,000

עודד פורר:  13,000,000 ל"נפש בנפש" מארצות הברית, ו-1,235,000 לצרפת, ו-210,000 שקלים לדרום אפריקה

עודד פורר:  אין תקציב למדינות ברית המועצות לשעבר

עודד פורר:  2018, אמרתי שאולי כשמפלגות אחרות בקואליציה, משרד הקליטה, אולי אז תמכו הרבה בזה, 16,787,000 - 15,000,000 מתוכם לארצות הברית, 1,430,000 לצרפת, 192,000 לדרום אפריקה

עודד פורר:  וכנ"ל גם ב-2017 – 19,000,000 תקציב לעידוד עלייה, כש-17,000,000 ממנו לארצות הברית, 1,350,000 לצרפת, 450,000 עוד עמותה שעוסקת בעידוד עלייה בצרפת, ו-193,000 מדרום אפריקה

עודד פורר:  זה התקציב של משרד העלייה והקליטה לעידוד עלייה

עודד פורר:  תכף אנחנו נשמע, כי נמצאים פה חברת "אופק", מהם בדיוק את התקציבים ואיך בדיוק הייתה החלוקה, כי הבנתי שעד עכשיו כנראה לא עודדו עלייה מארצות הברית ומצרפת, אלא רק ממדינות חבר העמים

עודד פורר:  אז לפחות, המשרד, בתמיכות שלו, לא פעל כך

עודד פורר:  אפילו לא צריך לשנות מדיניות

עודד פורר:  חברת "אופק", יכול להיות ששם הכל היה על זה

עודד פורר:  ניתן, בבקשה, לסוכנות היהודית את גלובאל סנטר, ואז חברת "אופק"

עודד פורר:  או שאתם רוצים קודם "אופק"? אני ביקשתי דיון גם על הגלובאל, נראה לי שנעשה אותו אחרי שנעסוק בתקציבים של עידוד העלייה

עודד פורר:  שמעון, בבקשה

שמעון בן-שלמה: צהרים טובים, אדוני יושב הראש

שמעון בן-שלמה:  אם אתה רוצה תקציבים של "אופק" משנים 2016, בעצם 2016-2017 תוקצב לכמה, שאז זה היה 8 מדינות, 12,750,000 שקלים

שמעון בן-שלמה:  ב-2018 8,600,000

שמעון בן-שלמה:  ב-2019 9,050,000

שמעון בן-שלמה:  ב-2020 4,852,000

שמעון בן-שלמה:  ב-2021 4,210,000

שמעון בן-שלמה:  ב-2022 9,456,000

שמעון בן-שלמה:  ב-2023 3,840,000

שמעון בן-שלמה:  לצרפת

עודד פורר: ב-2023, מ-9 מיליון ירד ל-3 מיליון?     

שמעון בן-שלמה: זה התקציב, אדוני

אלעזר שטרן: למה זה התקציב?     

עודד פורר: עידוד עלייה ממדינות חבר העמים

אלעזר שטרן: כל חבר העמים יחד?     

שמעון בן-שלמה: כל חבר העמים והמדינות העוטפות

אלעזר שטרן: אין תקציבים נוספים מעבר, אולי לפחות לאור המלחמה, אין - - -     

שמעון בן-שלמה: אלה התקציבים של חברת ""אופק ישראלי"" - - -     

עודד פורר: אני הצגתי קודם את התקציבים של משרד העלייה והקליטה לארגונים מעודדי עלייה

אלעזר שטרן: כן, אני שמעתי

שמעון בן-שלמה: הסוכנות יכולה אולי - - -     

שמעון כהן: מעל 50 מיליון דולר הושקעו עד היום בכל התהליך של העלייה לאור המלחמה

שמעון כהן:  מתרומות

עודד פורר: מה לגבי מדינות אחרות?     

שמעון כהן: לגבי צרפת, ב-2016-2017 היה 10,300,000

שמעון כהן:  ב-2018 7,756,000

שמעון כהן:  ב-2019 6,440,000

שמעון כהן:  ב-2020 3,930,000

עודד פורר: אני חושב שב-2020 תקציבים ירדו בגלל הקורונה

שמעון כהן: בגלל הקורונה, כן

שמעון כהן:  הכל הפך להיות מקוון

עודד פורר: כן

שמעון כהן: ב-2021 4,290,000

שמעון כהן:  ב-2022 7,400,000

שמעון כהן:  ב-2023 10,700,000

עודד פורר: כמה לתקציב 2024, אגב?     

שמעון כהן: זה אותו דבר, זה כפול

שמעון כהן:  מה שאמרתי על 2023, הוא 2024

עודד פורר: נכון, גם זה ל-2024

אלעזר שטרן: יש איזה נתון באיזשהו מקום, גם אם הוא נמדד לאורך קצת יותר זמן, להשקעה "פר קפיטה" (לכל איש ואיש) של עולה?     

שמעון כהן: כן

שמעון כהן:  יש את זה, אבל לא כאן

שמעון כהן:  אם תרצו, אני אשלח לכם מסודר

אלעזר שטרן: אתם חושבים שזה משמעותי?     

שמעון כהן: ברור

אלעזר שטרן: אז למה זה, למה צריך לבקש?     

שמעון כהן: כי לא ביקשו שנציג את זה פה

אלעזר שטרן: סתם אני אומר, אני חושב שלכם יש אינטרס להציג את זה

שמעון כהן: אין לי את זה כאן

שמעון כהן:  אני צריך להביא את הנתונים, זה לא כאן

אלעזר שטרן: הבנתי, הבנתי

אלעזר שטרן:  אני לא מבקש שעכשיו תציג

שמעון כהן: אין בעיה, בכיף, אני בשמחה אעביר

אלעזר שטרן: אני רק אומר, אני שמח לשמוע שמצד אחד אתם מודדים את עצמכם גם ככה, אני מקווה     

שמעון כהן: יש גם לזה מחקרים, בנושא הזה

אלעזר שטרן: אבל אני חושב, לא משנה, כשמדברים על כסף וכשמדברים על מספרים, אז אני חושב שמספר טריוויאלי, כשאנחנו צריכים לשאול את עצמנו, כמו ששואלים בהרבה דברים, השקעה "פר קפיטה"

אלעזר שטרן:  זאת אומרת, יכול להיות שבצרפת או בארצות הברית בשנים האלה, אני יודע שיש עוד הרבה דברים שמשפיעים, לא רק הכסף בתוך אצלכם או הכסף שהמדינה השקיעה או מה שאנחנו רוצים, אבל גם זה סוג של מדד שיכול, אפשר ללמוד ממנו

שמעון כהן: מסכים איתך

שמעון כהן:  אדוני יושב הראש, אתה רוצה שאני אמשיך את שאר המדינות?     

עודד פורר: כן, כן, בבקשה

שמעון כהן: לגבי ארגנטינה, אז ב-2016-2017 היה 2,070,000

שמעון כהן:  ב-2018 1,790,000

שמעון כהן:  ב-2019 1,800,000

שמעון כהן:  ב-2020 1,700,000

שמעון כהן:  ב-2021 1,860,000

שמעון כהן:  ב-2022 3,540,000 כי הכנסנו גם את מרכז אמריקה

שמעון כהן:  וב-2023 זה 3,400,000

שמעון כהן:  לגבי ברזיל, זה 900,000 ב-2016-2017

שמעון כהן:  1,100,000 ב-2018

שמעון כהן:  1,250,000 ב-2019

שמעון כהן:  ב-2020 725,000

עודד פורר: בסדר, זה כבר

שמעון כהן: אם אתה רוצה, אנחנו נגיש לך את המספרים

עודד פורר: התמיכה בגרעיני צבר, היא לא נכללת בארגונים מעודדי עלייה, נכון? זה בנפרד

עודד פורר:  אתם עדיין תומכים? באיזה סכום?     

אלה סבן: יש לנו את תוכנית צבר שזה להביא - - -     

אלעזר שטרן: בני יורדים

עודד פורר: לא, לא רק

עודד פורר:  לא רק

אלה סבן: לאו דווקא

אלה סבן:  לאו דווקא

אלעזר שטרן: אבל ככה זה נקרא

אלה סבן: זה בערך בין 5 ל-6 מיליון בשנה

עודד פורר: שזה, הרוב בארצות הברית, או כמעט אך ורק?      

אלה סבן: לא, לא רק

אלה סבן:  ברור שלא

אלה סבן:  יש אוסטרליה, יש מכל המדינות

עודד פורר: ביחס, כמה מארצות הברית?     

אלה סבן: אני לא יכולה לשלוף לך, אבל כמובן שהיחס הוא יותר גדול מארצות הברית, מגיעים יותר חניכים משם

אלה סבן:  ויש את תוכנית "איתנו", זה אנשים שעשו כאן - - -     

אלעזר שטרן: רגע, אפשר מילה על צבר? זה צופים?     

עודד פורר: כן

עודד פורר:  צבר זה צופים

אלה סבן: קודם כל, צופים מפעילה את זה, ומביאה צעירים - - -     

אלעזר שטרן: לא, את זה אני מכיר, כמובן גם את צבר

אלעזר שטרן:  אני רק רציתי לוודא שזה לא השתנה

אלעזר שטרן:  זאת אומרת - - -     

עודד פורר: זה מה שהכרת, כן

אלעזר שטרן: זה צופים

עודד פורר: כן, כן

אלה סבן: כן

אלה סבן:  יש תוכנית נוספת שהיא לא צבר, היא "איתנו", שזה לבני ישראלים או אנשים שעשו עלייה ועשו כאן שנה אולפן או "מסע" או כל תוכנית שהיא, ורוצים להתגייס לצה"ל, וגם הצופים מכניסים אותם לתוכנית כמו צבר, רק בארץ לא בחו"ל

עודד פורר: אוקיי

אלעזר שטרן: סליחה

אלעזר שטרן:  צבר, מתי, מישהו שעלה מכוח צבר, יש לו ליווי לתוך הצבא, נכון? אבל הוא מפוזר בכל הצבא?     

אלה סבן: איזה תפקיד שהוא בוחר

אלעזר שטרן: זה מה שאני מתכוון

אלעזר שטרן:  כן

אלעזר שטרן:  אבל, יש לו ליווי - - -     

אלה סבן: לא, לא

אלה סבן:  גם במהלך השירות שלו, יש להם ליווי

עודד פורר: גם במהלך השירות הצבאי - - -     

אלעזר שטרן: אני יודע, אני יודע

אלעזר שטרן:  ישיבות, אני יודע שיש להם את הרבנים שלהם

אלעזר שטרן:  אני שאלתי שאלה אחרת

אלעזר שטרן:  מחזיקים אותם כקבוצה, נותנים להם העשרה בארץ, לפני שהם מתגייסים

אלה סבן: יש להם בין 3 ל-5 סמינרים בחו"ל, שמכשירים אותם, מגיע ראש מיטב, ונותן להם את האופציות שיש בצבא

אלעזר שטרן: כן

אלה סבן: כשהם מגיעים לארץ, הם מתקבצים שלושה חודשים או בקיבוץ או - - -     

אלעזר שטרן: בסדר, בסדר

אלעזר שטרן:  את זה הבנתי, בסדר, אני מכיר

אלה סבן: יש להם הכנה, ואחר כך כל אחד מתפזר

אלה סבן:  אבל, הם עדיין חוזרים לאותו קיבוץ בסופי שבוע, ואותה קבוצה גרעינית נמצאת איתם עד סוף השירות, כולל הליווי של הקיבוץ

אלעזר שטרן: לאותו קיבוץ? ולא מפזרים אותם לקיבוצים אחרים?     

אלה סבן: לא

אלה סבן:  כשהם מגיעים לגרעין, אותו גרעין נמצא באותו קיבוץ עד לסוף השירות

אלעזר שטרן: טוב

עודד פורר: אוקיי

עודד פורר:  משהו נוסף, שמעון?     

שמעון כהן: התקציבים הם בעצם משקפים את היכולת שלנו להגיע לכמה שיותר קהלים

שמעון כהן:  שינוי המגמה במשרד, כמו שהציג השר, משתקף גם בתקציבים שלנו

שמעון כהן:  זהו

עודד פורר: שי, גלובאל, תציג את הנתונים גם

שי פלבר: אני ארוץ מהר

עודד פורר: אולי תיתן איזה שתי מילים על הגלובאל למי שיושב פה ולא יודע מה זה

שי פלבר: 2008, דידי ארזי, זכרונו לברכה, חבר חבר הנאמנים של הסוכנות היהודית, בא בהצעה לסוכנות שבמקום פריסה בלתי נגמרת בשטח, שליחים, ולטרטר את מועמדי העלייה "בוא תחזור, תביא מסמך, תביא טופס" וכו' – להקים מרכז שירות לקוחות גלובאלי שישב בארץ בחמש שפות, ולמעשה רוב התהליך הבירוקרטי יוכל להינתן במענה טלפוני, בשליחת מסמכים, ורק כשאתה מגיע לשלבים הסופיים שלו אתה מגיע לתהליך הסופי

שי פלבר:  זה חסך הרבה מאוד כוח אדם, וחסך בעיקר בתהליכי השיפור לחוויית הלקוח

שי פלבר:  צריך גם לומר שלאור הזמן, גם הגלובאל נותן שירותים נוספים, לא רק תהליך הזכאות, אלא גם מטפל בנושאים שקשורים לייעוץ לעלייה, הכנה לעלייה ולקראת הקליטה, ואני אתייחס לזה בשמחה רבה

שי פלבר:  אז נתחיל רגע דקה - - -     

אלעזר שטרן: רגע, איך זה מתכתב עם "נפש בנפש"?     

שי פלבר: "נפש בנפש" בהסכם עם הסוכנות היהודית - - -     

אלעזר שטרן: בצפון אמריקה

שי פלבר: בלבד

שי פלבר:  כך שכל עבודת עידוד העלייה וההכנה אליה מתבצע באמצעות "נפש בנפש"

שי פלבר:  תהליך הזכאות, קרי קביעה מי יכול לעלות לארץ, מבוצע באמצעות הסוכנות היהודית

שי פלבר:  יש לנו ממשק משותף, נקרא "גולדה"

אלעזר שטרן: סליחה, לא הבנתי

אלעזר שטרן:  עכשיו דיברת רק על צפון אמריקה?     

שי פלבר: רק על צפון אמריקה, בלבד

אלעזר שטרן: והחלוקה שאמרת עכשיו היא רק בצפון אמריקה, במקומות אחרים הגלובאל עושה גם את מה ש"נפש בנפש" עושה בצפון אמריקה

שי פלבר: הגלובאל והמשרדים שלנו בשטח, למעט, אגב, חמ"ע (חבר המדינות העצמאיות)

שי פלבר:  בחמ"ע אנחנו עושים המון פעילויות אבל הזכאות נקבעת על ידי נתיב

שי פלבר:  בסדר?     

אלעזר שטרן: כן

שי פלבר: אז קודם כל תראו את הפריסה שלנו בכל העולם

שי פלבר:  צריך להגיד רגע, פורסים מעל 66 מדינות וערים ברחבי העולם, והגלובאל משרת, מן הסתם, את כולם

שי פלבר:  הגלובאל עובד שישה ימים בשבוע

שי פלבר:  צריך להגיד, במהלך המלחמה באוקראינה, למשל, הוא עבד גם בימי שבת, הוא עבד גם בחגים, בימי שישי כמו שצריך במשמרות

שי פלבר:  קו חינם מכל העולם, אתה יכול להתקשר ולקבל שירות בשפות כפי שמופיעות כאן

שי פלבר:  אז מה אנחנו עושים בגלובאל? קודם כל אנחנו נותנים מידע כללי

שי פלבר:  מישהו שמתקשר ועדיין לא רוצה לעלות, רוצה אינפורמציה על תהליך העלייה, רוצה לקבל מידע כזה או אחר, הוא מקבל אותו

שי פלבר:  בנוסף, פתיחת תיקי עלייה וכל נושא אישור הזכאות, לעולים מהמערב, כמו שאמרתי חמ"ע באמצעות נתיב

שי פלבר:  והדבר הזה קורה כשהתיק מוכן בגדול לעלייה, יש גם קשר למשרדים בשטח עצמו, ששם במשרדים שלנו עם העובדים ממשיכים את התהליך

שי פלבר:  אנחנו, ביחד עם משרד הפנים, תיירים שמגיעים לארץ, אגב תוכנית של "מסע" וכו', עושים להם פה את תהליך העלייה, מה שנקרא, שינוי סטטוס

שי פלבר:       יש לנו מאגר מידע היום של מעל מיליון וחצי זכאי חוק השבות, שבערך חמישים אחוז מהם לעו לארץ והשאר לא עלו לארץ, אבל אנחנו מנהלים את הקשר איתם, את המגעים איתם לאורך כל הזמן

שי פלבר:  אנחנו גם מסייעים בכל התוכניות שמגיעות לארץ, החל מ"מח"ל", "מסע", "נעלה", מכינות קדם צבאיות, כמובן גרעין צבר

אלעזר שטרן: שי, איך נכנסים למאגר הזה?     

שי פלבר: מתקשרים פעם ראשונה לגלובאל, או שמגיעים למשרד שלנו במקום מסוים בעולם, ואז אתה נרשם אוטומטית בתוך מערכת שירות הלקוחות שלנו – CRM של Salesforce שנקרא Jam

קריאה: או היום ממלאים פלטפורמה דיגיטלית שאתה יכול לתכנן

שי פלבר: תכף, נכון, נגיד תכף - - -     

אלעזר שטרן: רגע, יש לי, לא, לא, לא

אלעזר שטרן:  יותר מעניין אותי, האם יש פעולה אקטיבית?     

שי פלבר: מאוד

שי פלבר:  אז את הפעולה האקטיבית שלנו בתחום עידוד העלייה, מה ששמעון תיאר מקודם, כל העבודה בחו"ל של עידוד עלייה, יריד, סמינר, וובינר, הייתה באיזושהי השתתפות באירוע שלנו, אתם נרשם אוטומטית ופרטיך מועברים לגלובאל סנטר

אלעזר שטרן: לא, לא מספיק

אלעזר שטרן:  לא מספיק למה ששאלתי

אלעזר שטרן:  האם יש "ריצ'ינג אאוט" (יישוג, הושטת יד), נגיד ככה?     

שי פלבר: רק בתחום שלי, בעידוד עלייה ,יש

שי פלבר:  בתחומים אחרים, למשל, יבוא שליח, תבוא פעילות של תנועת נוער, זה לא מידע שישב אצלי

שי פלבר:  בסדר? אצלי יושב רק המידע שקשור לפעולות הישירות של עידוד והכנה לעלייה

אלעזר שטרן: למה?     

שי פלבר: משום שזה פעולות שונות, בראש ובראשונה, ו-ב' לא תמיד אנשים - - -     

אלעזר שטרן: לא, אל - - -     

שי פלבר: לא, רגע, אני אגיד לך

שי פלבר:  אנשים, לא תמיד מי שבא לפעילות שלא קשורה לעידוד עלייה, לא בהכרח ירצה שהמידע שלו יישמר אצלי במאגר המידע

שי פלבר:  הוא בא לפעולה אחרת

אלעזר שטרן: רגע, שנייה

אלעזר שטרן:  אני מכיר את הלא בהכרח

אלעזר שטרן:  אני מכיר את הרגישויות, אני חושב, חלק לפחות

אלעזר שטרן:  אני שואל, אם בא אליך אח או שכן, שבתוך הפעולות הוא יודע שיש לו אח או אחות שלא באים אליך או שכן שלא באים אליך, הם לא יודעים עליך, ולא על אף אחת מהפעולות שאתה עושה

אלעזר שטרן:  האם יש איזשהו מקום, איזשהו מישהו, שעל קצות האצבעות הראויה, נגיד ככה, יודע להגיד לו "תשמע, אם תרצה, יש מקום כזה"

אלעזר שטרן:  זאת אומרת, האם המיליון וחצי שיש לך במאגר, הוא לא צריך להיות ארבעה מיליון?      

שי פלבר: הוא יכול להיות ארבע המיליון, אבל הוא לא משם

שי פלבר:  אתה צודק בהקשר הזה

שי פלבר:  הגישה, הפעילות שלנו בהקשר הזה, היא לא פרו-אקטיבית למי שלא נמצא תחת פעילות כזו או אחרת

אלעזר שטרן: מה אתם חושבים על זה?     

שי פלבר: אני חושב שהיה נכון להקים את מאגר העם היהודי

שי פלבר:  אגב, רגע, זה גם תוכנית שהוצגה בעבר, צריך להגיד, עם "אופק ישראלי", לשר העלייה והקליטה הקודם, להקים את מאגר המידע של העם היהודי

שי פלבר:  למעשה, מועדון העלייה לטובת העניין, לא חייב לעלות, אבל לתת לכל יהודי בעולם הזכאי חוק השבות, אישור עלייה עקרוני שיושב אצלו וביום מן הימים, אם ירצה לעלות, הוא יוכל לעלות

שי פלבר:  אני מאוד מאוד בעד היוזמה הזו, היא הוצגה - - -     

שמעון כהן: הוצגה תוכנית כזאת לשר גלנט

שי פלבר: נכון

שמעון כהן: וזה לא התקדם

אלעזר שטרן: אני מקלקל לך את הדיון?     

עודד פורר: לא, אתה שואל דברים שמעניינים אותך, זה בסדר

אלעזר שטרן: רגע, אז, סליחה, אני, דרך אגב, חושב שזה שווה לא פחות מהמאגר מבחינת האפקטיביות של הפעולה, שלא היינו מגיעים בלעדיכם

אלעזר שטרן:  בסדר? עכשיו, אני אגיד לכם את האמת, אני ישיבתי אצל מי שהיום נשיא המדינה, עם רעיון כזה אחרי שגם הלכתי וישבתי על זה, עוד פעם, על אבא של קצות האצבעות באור יהודה עם, איך קוראים לארגון הזה שבודק את השורשים?     

שי פלבר: עתים?     

אלעזר שטרן: לא

אלעזר שטרן:  היי-טק

קריאה: MyHeritage

אלעזר שטרן: MyHeritage בסדר? שיכולים, שמה זה עוד יותר מסוכן, אנחנו מבינים

קריאה: אתה לוקח אותנו - - -     

אלעזר שטרן: לא, לא לוקח, לא לוקח, לא

אלעזר שטרן:  בגלל שהוא אמר שיש

אלעזר שטרן:  אני עוצר פה תכף

אלעזר שטרן:  רגע, שנייה

שמעון כהן: אין השקעה בכלים דיגיטליים לעשות את המהלך הזה

אלעזר שטרן: כתפיסת עולם או ככסף?     

שמעון כהן: אני מציג עובדה, זה לא

אלעזר שטרן: טוב, אז אוקיי, בסדר

אלעזר שטרן:  אז אני אגיד רק דבר אחד ובזה אני אסיים, אני אתחשב בהערת האזהרה של יושב הראש

אלעזר שטרן:  אני חושב שמבחינת הפרודוקטיביות לתוצרים שלא היינו מגיעים בלי זה, ובהתחשב בסכנות שיש בעניין הזה, באחת מהן אתה נגעת – אולי יש אנשים שלא רוצים להיות מזוהים

אלעזר שטרן:  והאחרות שמי עוד יכול להשתמש במאגר כזה - - -     

שי פלבר: יש הרבה רגולציה, וצרות אחרות

אלעזר שטרן: שנייה, עוד דבר אחד

אלעזר שטרן:  ובתנאי שמה שמתגלה שם זה שסתום חד-כיווני ולא דו-כיווני, זאת אומרת שרק נכנסים לעם היהודי ולא יוצאים ממנו – אני חושב שיש עוד מה לעשות בעניין הזה

שי פלבר: אגב, אני חייב להגיד, מה שאמר שמעון, הנושא הוצג גם לשר גלנט וגם לדאז יושב ראש הסוכנות היהודית, אני חושב שזה רעיון ששווה לקדם אותו

עודד פורר: ועכשיו נחזור לדיון

שי פלבר: טיפול חירום בעתות משבר, אני כן אגיד כמה מילים על הדבר הזה

שי פלבר:  במהלך הקורונה, הצלחנו להביא לפה 21,000 עולים

שי פלבר:  אני אומר את זה גם באחריות, הקדמנו את זמנינו

שי פלבר:  כוונתי היא שאם לא היה הגלובאל, העולים לא היו יכולים לעלות לישראל

שי פלבר:  כי הגלובאל, למעשה, בעידן הסרים, ושמועמדי העלייה לא יכלו להגיע למשרדים, העובדה שהכל נעשה מרחוק, כולל שקיבלנו אישור מיוחד מרשות ההגירה והאוכלוסין לעשות ראיונות עלייה בזום, צריך רגע אנקדוטה קלה, אבל הם כן התעקשו ברשות ההגירה והאוכלוסין שיהיה זיהוי פנים אל פנים

שי פלבר:  אז במשרדי הסוכנות היהודית ברוב המקומות בעולם יש אבטחה, ויש כזה חלון זכוכית ומיגון, ועולה היה בא, מציג את הדרכון ומזהים אותו בצד השני

שי פלבר:  וגם לפעמים, בפריז למשל, יש הרבה מכולות כשרות, אז קיבלנו מהמכולת אישור לפתוח משרד שם, כי זה לא היה תחת סגל

שי פלבר:  היו באים לשם, עושים את הזיהוי וממשיכים קדימה

שי פלבר:       אז אין ספק שהגלובאל מוכיח את עצמו, הקורונה זה דוגמא חשובה

שי פלבר:  וכל מה שקרה כרגע באוקראינה ורוסיה וממשיך ללוות אותנו

שי פלבר:  קמפיינים שיווקיים – בסוף אנחנו יודעים להגיד שלא כל מי שפותח תיק עלייה עולה

שי פלבר:  מה שנקרא, יחס ההשלמה, יש נתונים מכל מדינה ומדינה

שי פלבר:  ולכן היעד שלנו הוא כל הזמן לפנות לאותם מועמדי עלייה ולהגיד "אוקיי, פתחת תיק לפני תקופה, הגשת מסמכים, לא התקדמת, איך אפשר להתקדם איתך בתוך התהליך?"

שי פלבר:  מה שאנחנו עושים בדבר הזה - - -     

אלעזר שטרן: אם הגעת לבן-גוריון ולא נשארת, איך אפשר - - -     

שי פלבר: איך אפרש להביא אותך פנימה

שי פלבר:  אני אגיד שאנחנו משקיעים בשנתיים האחרונות הרבה מאוד משאבים ותהליכים בשיפור חוויית הלקוח

שי פלבר:  אם פעם היית מתקשר לגלובאל והיה עונה לך כל פעם מישהו אחר, עברנו למנהלי משתמשים, זאת אומרת שהיום בן אדם אחד מטפל בך לאורך כל התהליך

שי פלבר:  זה שינוי מאוד משמעותי שעשינו

שי פלבר:  אני רגע, פרואקטיבי, אמרתי שאנחנו עושים קמפיינים לעידוד עלייה

אלעזר שטרן: מנהלי משתמשים?     

שי פלבר: מנהלי משתמשים

שי פלבר:  מנהלי תיקים, מנהלי משתמשים

שי פלבר:  הבאנו את חברת "דלויט" לדבר הזה והם המליצו על מנהלי משתמשים, אבל הכל בסדר

שי פלבר:  חוויית לקוח – היום אנחנו יודעים, סתם כדוגמא, עובד שלנו בגלובאל יכול לקבל עד שתי משכורות נוספות לאור שביעות רצון לקוח של מועמד עלייה

שי פלבר:  בסוף הטיפול בעולה העולה מקבל סקר, ואם יש שביעות רצון הוא מקבל, אנחנו נכנסים לפיילוט בצרפת שאנחנו, היום, נגיד שבגדול אנחנו מטפלים בעולים אחרי בפותחים תיק עלייה

שי פלבר:  אנחנו רוצים לדבר איתם לפני כן אפילו

שי פלבר:  באת ליריד והתעניינת? ניצור איתך קשר

שי פלבר:  ואנחנו השקנו לפני חודש והשבוע סיימנו, בכל המדינות בעולם - - -     

עודד פורר: בוא נעבור למספרים, שי

שי פלבר: מייד, אני רק רוצה לציין שאנחנו גם מפעילים גם פורטל חדש

שי פלבר:  בואו נדבר על מספרים

שי פלבר:  אז אני אגיד רגע את הנתון המאוד מעניין לפני הטבלה הזו, בסדר? ברשותכם

שי פלבר:  בשנת 2022 טיפלנו ב-230,715 שיחות

שי פלבר:  צריך להגיד 136,000, 137 כמעט, באו מתוך המשבר באוקראינה וברוסיה, אז השנה לא מייצגת

שי פלבר:  אבל עדיין אפשר לראות את כמות השיחות, לא פחות חשוב מזה, זה את זמן המענה ואת זמן ההמתנה לשיחה

שי פלבר:  בכל סנטר יש את הנמדד, אתה יודע להגיד שעד דקה וחצי זה זמן מענה סביר, ואתה יודע להגיד ש-80% מענה הוא טוב

שי פלבר:  ולכן, אנחנו יכולים לראות פה רגע את אחוז המענה

שי פלבר:  פה נתתי לכם השוואה - - -     

קריאה: שי, זה בשיחות, כמה זה ב"יוניקים"? באנשים?     

שי פלבר: באנשים, אני לא יודע לפלח את זה לגמרי, אבל אנחנו מעריכים ש-70% זה אנשים ולא שיחות חוזרות

עודד פורר: זאת אומרת שכל נתון שאתה מציג לי פה כנתוני שיחות נכנסות פלוס יוצאות, אני צריך לקחת 70% וזה ה"יוניק" שלו

שי פלבר: נכון

שי פלבר:  נכון, כי אדם מתקשר פעמיים, חזרו אליו וכו'

שי פלבר:  את זה אתם רואים פה את דוברי האנגלית, דוברי הספרדית

שי פלבר:  דוברי רוסית ודוברי ספרדית, אתם יכולים לראות פה - - -     

עודד פורר: מה קרה במדינות דוברות ספרית שיש לך עלייה של פי 3 בפניות?     

שי פלבר: ב-2020?     

עודד פורר: ב-2023

עודד פורר:  תראה, אם אני הרי לוקח, אנחנו, 2023 יש לך להציג לי רבעון בערך, נכון?     

שי פלבר: נכון

עודד פורר: אז אם אתה קיבלת, אתה מציג לי את זה בכל חודש

עודד פורר:  אתה משווה לי חודש לחודש

שי פלבר: אני אציג לך רגע השוואה, 2023

שי פלבר:  אם אתה רוצה, אני גם אציג - - -     

עודד פורר: הסך הכל הוא ינואר עד מאי, הבנתי

שי פלבר: אם תרצה, אני גם אציג לך לפי כל מה שהיה ב-2022

שי פלבר:  דוברי ספרדית אני יכול להגיד לך, ב-2022 היה לנו סך הכל 33,448 שיחות

אלעזר שטרן: רוסית זה גם אוקראינית?     

שי פלבר: כן

שי פלבר:  אם כי יש שם דוברי שפות שונות

אלעזר שטרן: אני יודע

שלומית אבינח: רוסית ואוקראינית זה לא אותה שפה

אלעזר שטרן: בגלל זה שאלתי

שי פלבר: כולל גם גיאורגית, אגב, שיש לנו במידת הצורך

עודד פורר: אתה נמצא בעצם במשבר בפניות שלך מרוסיה

שי פלבר: אנחנו בירידה משמעותית בפניות מרוסיה

שי פלבר:  ודאי

שי פלבר:  ולכן זה גם משתקף, תכף תראו גם בשקף הבא, ביקשתם לקבל נתונים לגבי כוח האדם

שי פלבר:  אני רוצה להגיד כמה מילים לגבי כוח האדם

שי פלבר:  כוח האדם שנמצא פה כרגע, צריך להגיד לרשות יושב ראש הוועדה, כשמנכ"ל משרד העלייה והקליטה הוא הראשון, ב-2015 נכנס איתנו לעבודה משותפת בגלובאל בתגבור נציגים וזה עזר לנו מאוד

עודד פורר: אבל זה היה לדוברי צרפתית

שי פלבר: נכון, נכון

שי פלבר:  היום, אגב, כשליש מתוך ה-30 שאתם רואים למעלה, משרד העלייה והקליטה באמצעות "אופק ישראלי" הוא השותף שלנו בהקשר הזה

שי פלבר:  לא מופיעים שני נתונים חשובים, בסדר? לגבי רוסיה, דוברי רוסית, אנחנו 12 נציגים

שי פלבר:  צריך להגיד שבשיא, המלחמה, אנחנו העסקנו מעל 20 עובדים קבועים ושכרנו שירות של חברת תגבור, עשינו פגישת שיחות אליהם, והיו לנו מעל 50 מתנדבים

שי פלבר:  לא מיוצג פה גם עוד 20 עובדים שיושבים במוסקבה, שבעקבות המשבר שתקף, אירע ברוסי, אנחנו למעשה הקמנו "קול סנטר" (call center) מקביל

שי פלבר:  בסדר? יש לנו גלובאל סנטר ויש לנו קול סנטר, עם מערכת CRM מקומית, ולכן שם נמצאים עוד 20 עובדים

שי פלבר:  אינם חלק מהתקציב הנ"ל שעובדים עוד ברוסיה

עודד פורר: שהם יהיו שם גם ב2023 ו-2024

שי פלבר: כן

שי פלבר:  כי לאור המצב שבו אנחנו נמצאים, הדרישה לעבודה מסוימת, זה נדרש

שי פלבר:  והם נותנים שירות, אגב, לכל רוסיה

שי פלבר:  מכל מקום למקום

שי פלבר:  ואגב, אני חייב להגיד - - -     

אלעזר שטרן: אפשר טיפה להרחיב את מה שאמרת?     

שי פלבר: לא

שי פלבר:  אתה רוצה? בארבע עיניים אני ארחיב לך

אלעזר שטרן: הבנתי, הבנתי

שמעון כהן: אדוני יושב הראש, שי הזכיר פה שהם הולכים בצרפת על תוכנית של להגיע למי שיש לו תיק פתוח

שמעון כהן:  אז אנחנו, את הדבר הזה עשינו מ-2018 במדינות חמ"ע, כשפנינו בצורה יזומה על ידי הנציגים לכל מי שנרשם כדי לראות שיש המשכיות

שמעון כהן:  אז לוקחים את הפרויקט הזה ומעבירים אותו עכשיו גם לצרפת

שי פלבר: בהחלט

עודד פורר: לא נעשה לפני כן בצרפת?     

שי פלבר: לא

שמעון כהן: נעשה - - -     

קריאה: מה זה אומר? מה עושים?     

שמעון כהן: לא הצליחו

עודד פורר: אתה יכול להגיד לי כמה תיקים פתוחים יש בצרפת?     

שי פלבר: אני אגיד לך, אני אעביר את הנתון הבא – ב-2022 נפתחו בצרפת 2,543 תיקי עלייה, בסדר? נכון לתקופה המקבילה אשתקד, בסדר? מה שאנחנו נמצאים היום לעומת שנה שעברה, אז ינואר עד מאי נפתחו 1,237 תיקי עלייה, והיום אנחנו נמצאים עם 858

שי פלבר:  אנחנו נמצאים עם ירידה של 31% בצרפת

שי פלבר:  אני חושב שחלק מהדיון הקודם שהתחלת פה, אני חושב שההערה שלך בפתיח בכלל על עידוד עלייה בעולם, אני חושב שאחת המגמות, אגב, צריך להגיש שצרפת לא שונה בהקשר הזה

שי פלבר:  גם בדוברי אנגלית יש לנו ירידה של 13%, כל המערב

שי פלבר:  אמל"ט (אמריקה הלטינית), ירידה של 24%, וגם ברית המועצות - - -     

עודד פורר: אתה רוצה לומר שלא משנה כמה משקיעים בעידוד עלייה, אם עושים מהפכה משטרית במדינת ישראל אז אנשים ממדינות המערב פחות ירצו להגיע?     

שי פלבר: לא, אני לא משייך את זה למהפכה

שי פלבר:  אני לא משייך את זה למהפכה או לרפורמה

עודד פורר: אני מרשה לעצמי לשייך

שי פלבר: בסדר, 100%

שי פלבר:  אני עונה בהקשר הזה

שי פלבר:  כן אני אומר שהמצב הכלכלי בישראל, מן הסתם, הוא פקטור משמעותי בהשפעה של עולים בקבלת ההחלטה לעלות לארץ

שי פלבר:  אנחנו רואים את זה בתקופה עם הירידה של השקל

שי פלבר:  אני כן אומר שחלק מהפעולות שאנחנו רוצים לבצע במסגרת "אופק ישראלי" נועדו כדי להתמודד עם הירידה הזו, כדי להמשיך ולדאוג שיש לנו מספיק מועמדי עלייה בתוך הרשת שלנו כדי להמשיך לעבוד איתם

שי פלבר:  כדי להתמודד מול המגמה הזו

עודד פורר: תודה

עודד פורר:  אריאל קנדל

אריאל קלנר: אני רוצה לשאול מה אומרים להם? אתה אומר שחוזרים אליהם, אבל מעניין אותי מה אומרים להם

שי פלבר: אז אני חושב שבעידוד עלייה שאנחנו עושים בתקופה האחרונה עם המשרד, אני תמיד אומר את הדבר הבא – להגדיל את כמות מועמדי העלייה זה נפלא, אבל אנחנו גם חייבים שיהיו לנו מספיק פתרונות קליטה

שי פלבר:  כי זה לא יעזור לנו שרק יהיו לנו מועמדים, אם בסוף אין לי הצעת ערך עבורם

אריאל קלנר: לכן אני שואל מה אומרים להם

שי פלבר: אני אומר, בסדר, אנחנו אומרים בהחלט, אז אנחנו עובדים כרגע, כמו שאתה מעודכן, על תוכנית עם משרד העלייה והקליטה, שנועדה להרחיב את המענים בתחום הקליטה

שי פלבר:  אני אתן שתי דוגמאות מרכזיות, אחת פורסמה בתקשורת, כולכם ראיתם, הרעיון לפתוח עוד מרכזי קליטה לצעירים, כמו אולפן עציון

שי פלבר:  אז הוצאנו גם קול קורא בשבוע שעבר, ואנחנו מחפשים עוד מרכזים לפתוח בירושלים, ואני מקווה שתהיה לנו היענות לדבר הזה

שי פלבר:  פעולה אחת

שי פלבר:  דבר שני זה לבחון עוד קורסי הכשרה מקצועית בארץ לדוברי צרפתית

שי פלבר:  אם פעם היה כסף, צריך להגיד, לפחות התוכניות האלה לא הותאמו לאוכלוסייה המערבית, אנחנו רוצים להתאים אותן גם לאוכלוסייה מצרפת

שי פלבר:  יש גם עוד דברים שאנחנו רוצים לעשות בתחום מנהל הסטודנטים

שי פלבר:  פרסמנו רק עכשיו תוכנית חדשה לתואר שני בצרפתית

שי פלבר:  אני יכול להגיד שבפנייה ישיר, אני לא יודע כמה, מעל 80 מועמדים, אתה צודק, לפחות אריאל, צריך להרחיב גם את יכולות הקליטה שלנו

עודד פורר: טוב, אני רוצה שנייה לדייק את הדיון

עודד פורר:  כי עידוד עלייה זה נושא שקשה לתפוס אותו לכאורה

עודד פורר:  זה כל הזמן חומק לך כי זה לא משהו שהוא בהכרח סיבה תוצאה

עודד פורר:  זה לא אומר שאם תשים שקל איפשהו, אתה בהכרח תראה אותו חור אליך

שי פלבר: ולא באופן מיידי

עודד פורר: וגם לא באופן מיידי

עודד פורר:  הוא א' משהו שצריך להיות כל הזמן בעצימות מסוימת, והוא גם צריך לענות על הצרכים

עודד פורר:  אני אחזור עוד הפעם, הרי, כל מיש עוסק בתחום יודע שיש גומרי דחיפה ויש גומרי משיכה

עודד פורר:  מדינת ישראל בחצי השנה האחרונה חלשה בגורמי המשיכה כלפי מדינות המערב

עודד פורר:  צריך להגיד, אין מה לעשות, זה המצב

עודד פורר:  מבחינת גורמי משיכה אנחנו פחות אטרקטיביים ממה שהיינו לפני שנה בהשוואה למדינות מערב

עודד פורר:  איפה העניין הזה לא בא לידי ביטוי, או בא פחות לידי ביטוי? כשאנחנו מדברים על גורמי דחיפה, כי מי שדוחים אותו אין לו ברירה, הוא בדחיפה

עודד פורר:  עכשיו, אני יכול לחלק את העלייה לישראל היום לשניים

עודד פורר:  האחד הוא עלייה עם גורמי משיכה

עודד פורר:  אנחנו רואים באופן מובהק את הירידה שם

עודד פורר:  אנחנו, אגב, רואים אותה כמתעצמת

עודד פורר:  זאת אומרת, הייתה כבר ירידה בגלל יוקר המחייה, ועכשיו יש כבר עוד גורמים שמובילים גם הם ל"רגע, בואו נחכה", לבין עלייה שמגיעה ממקומות עם גורמי דחיפה

עודד פורר:      תמיד, העקרון שכבר אם יש משיהו שדוחפים אותו לפה, אתה כבר אומר, אתה כבר תופס את זה

עודד פורר:  ולצערי, מהדיון הקודם, ממה שאני רואה מהנתונים, יש מדיניות של המשרד, ותכף אני אשמע את ההתייחסות של המשרד, יש מדיניות של המשרד להגיד למי שיש לו גורם דחיפה לבוא לישראל לנסות לצמצם את העניין הזה

עודד פורר:  כי העקרון, לפחות המנחה בעיני, הוא גם מה שהנחה אז לתוכנית "צרפת תחילה", אני אספר לכם שאחד המנועים לצאת לתוכנית "צרפת תחילה" היה פניות לגלובאל

עודד פורר:  האם, באנו וראינו שפתאום יש עלייה לא כי עשינו משהו, הייתה עלייה של פי 3 בפניות לגלובאל

עודד פורר:  על הגל הזה רכבנו ואז הגדלנו כבר, אמרנו שאם יש עלייה של פי 3, עם עבודה נכונה היא תהוך להיות עלייה של פי 4 ופי 5

עודד פורר:  כאן אתה רואה שאיפה שיש גורם דחיפה מצמצמים את הפעילות, והדבר הזה הוא לא ברור לחלוטין

עודד פורר:      בנוסף, אני חייב לגנות בכל לשון של גינוי את האמירה שהשר האמר פה בלי שום ביסוס כאילו לאורך כל השנים השקיעו אך ורק בעידוד עלייה ממדינות חבר העמים ולא השקיעו בכלל בעידוד עלייה מצרפת ומצפון אמריקה

עודד פורר:  הדברים האלה, א' נאמרו כאן בדיון, ב' נאמרו בראיונות שלו בתקשורת

עודד פורר:  א', הם פשוט לא נכונים עובדתית

עודד פורר:  הם לא נכונים עובדתית

עודד פורר:  בתמיכות בארגונים מעודדי עלייה, בתמיכות, גם אנחנו רואים של חברת "אופק ישראלי" ופעילות, זה לא המצב

עודד פורר:  בדיוק הפוך

עודד פורר:  הדבר שלא ברור הוא, איך לוקחים עוד ממה שקיים כדי לתפוס את ההזדמנות שיש עכשיו, וחותכים אותו בהיקפים כל כך משמעותיים

עודד פורר:  אם אני מבין נכון, כוח האדם בעידוד העלייה בקהילות במדינות חמ"ע צפוי להיחתך בסדר גודל של 40%-50%

עודד פורר:  ברור שגם יפנו פחות לגלובאל

עודד פורר:  אלה

אלה סבן: טוב, אז אני אתייחס לכל מיני נקודות שעלו כאן, וההתייחסות הראשונה שלי הי לנושא התמיכות

אלה סבן:  אמרת שארגונים הגישו, בעיקר צפון אמריקה וכו, אנחנו לא, זאת אומרת, אם יש איזה ארגון שהוא מעודד עלייה בחמ"ע, אנחנו לא נמנע ממנו אם הוא עומד בקריטריונים - - -     

עודד פורר: לא, הכל בסדר, אני אומר שזה התקציב שהמשרד שם בתחומים האלה

אלה סבן: נכון, אבל - - -     

עודד פורר: הוא לא יכול לבוא ולהגיד שהוא השקיע את רוב ההשקעה בעידוד עלייה במדינות חמ"ע כש-80% מהתקציב הולך לארצות הברית

עודד פורר:  אי אפשר להגיד את זה

אלה סבן: כן, אבל עדיין זה לא אומר שאנחנו נמנע, אם יש איזשהו ארגון שרוצה להגיש בקשה לתמיכה ויעמוד בקריטריונים ולא יקבל כסף

אלה סבן:  כמו שקיבלו לצרפת, כמו שקיבלו לצפון אמריקה

אלה סבן:  זאת אומרת, אין פה מדיניות מסוימת לא לתת לארגונים מעודדי עלייה בחמ"ע

אלה סבן:  כרגע, אין בקשות כאלה

אלה סבן:  עכשיו, בנושא החלוקה של התקציב של "אופק ישראל", מבחינת אחוזים, נכון, הצמצום השנה הוא יחסית, זאת אומרת יש אחוז נמוך יותר מבחינת התקצוב לחמ"ע, ויש לזה כמה סיבות

אלה סבן:  אחת, אנחנו יכולים לראות שגם בשנת 2022 אנחנו תקצבנו בתחילת השנה, מתוך תקציב "אופק ישראלי", 30% לטובת חמ"ע

אלה סבן:  מה הביצוע בפועל היה? הביצוע בפועל היה, אחרי כל שינויי הייעוד, בסביבות 19%

אלה סבן:  ושוב, זה לא בגלל שהם לא רוצים, זה בגלל שאי אפשר היה לעבוד בחמ"ע מסיבות כאלה ואחרות

אלה סבן:  גם המלחמה, ועוד סיבות שהוועדה הזאת יודעת למה

אלה סבן:  אז בביצוע בפועל, היה 19% מתוך 30%

עודד פורר: לפחות ממה שעלה כאן בדיון, הייתה חתימת חוזה מאוחרת מאוד, בסופו של דבר, בין המדינה לבין הסוכנות

אלה סבן: אז יש לזה כמה סיבות, וזו אחת מהן

אלה סבן:  זאת אומרת גם זה וגם זה וגם זה

אלה סבן:  שבסוף, אחרי כל שינויי הייעוד אנחנו היום עומדים על 19% ביצוע בחמ"ע, מתוך 30% שבהתחלה הקצנו לזה

אלה סבן:  אז זה הפרמטר המשמעותי

עודד פורר: זה לא בגלל שאין פוטנציאל עלייה, זה אולי בגלל שלא עשו את העבודה כמו שצריך

אלה סבן: כן, אבל אנחנו לא מדברים על עלייה

אלה סבן:  אנחנו לא מדברים עלייה

שלומית אבינח: מה זה עידוד עלייה? לעודד את העלייה

עודד פורר: את בסוף צריכה להשקיע בעידוד עלייה, את אומרת האם אני משקיעה באזור מסוים או לא משקיעה באזור מסוים

אלה סבן: אוקיי, אז כשאתה מקצה את הכסף לעידוד עלייה והוא לא יוצא על עידוד עלייה, כי אין אפשרות לבצע את זה מכל הסיבות שמנינו כאן, אז בסופו של דבר הגענו למסקנה שעידוד עלייה כרגע הוא לא רלוונטי, ומה שכן רלוונטי כרגע בחמ"ע, מה שרלוונטי כרגע מבחינתנו בחמ"ע זה יותר הכנה לעלייה

אלה סבן:  אנחנו לא צמצמנו בנושא הכנה לעלייה, להיפך, נתנו לזה קדימות

אלה סבן:  ואנחנו משקיעים יותר כסף על מנת להכשיר את מי שמגיע לכאן ולעשות לו הכנה לעלייה, בגלל שיש לו את גורמי הדחיפה, אז הוא לא צריך כרגע את עידוד העלייה

שלומית אבינח: השאלה אם ההכנה לעלייה, סליחה שאני קוטעת - - -     

עודד פורר: אז התקציב שמועבר ל"אופק" הוא בעצם לקליטה

אלה סבן: לא

אלה סבן:  להכנה לעלייה, קליטה זה כאן בארץ

שי פלבר: דוגמא אחת, אדוני יושב הראש

שמעון כהן: אם תרצה, אני אתייחס

שי פלבר: למשל, אולפני עברית לא נגעו, כדוגמא, וזה גם הכנה לעלייה וגם עידוד עלייה

שמעון כהן: נפגעו, שי, הם נפגעו

אלה סבן: בכל מקרה, אנחנו כרגע - - -      

שלומית אבינח: השאלה אם הכנה לעלייה, היה בדיון הקודם ה-2225, הגשת טפסים מחו"ל של מועמדים

שלומית אבינח:  זה גם חלק מההכנה?     

אלה סבן: מה? לא הבנתי את השאלה

שלומית אבינח: הכנה עלייה, אפשרות להגשת טפסים מקוונים להכרה בתעודות ומסמכים בחו"ל, זה גם חלק מההכנה לעלייה?     

קריאה: לא, לא

קריאה:  זה רק נתיב

קריאה: זה לא קשור לנתיב

עודד פורר: אני לא מצליח להבין

אלה סבן: אני לא כל כך מבינה את השאלה

שלומית אבינח: את לא מבינה את השאלה?     

עודד פורר: יש הכנה לעלייה שאומרת שאני שולח טפסים כדי לקבל הכרה בתעודות

שלומית אבינח: טפסים מקוונים

עודד פורר: טפסים מקוונים, צריך לתרגם אותם

אלה סבן: אה, בוודאי

אלה סבן:  בהחלט, כן, כן

קריאה: זה בנתיב בלבד

אלה סבן: זה בנתיב, זה לא קשור - - -     

עודד פורר: לא, תעודות

שי פלבר: הכרה ברישוי מקצועי, הכוונה

עודד פורר: תעודות מקצועיות, אקדמאיות, נתיב לא קשור לזה

עודד פורר:  נתיב קשור להכרה - - -     

שי פלבר: אני אגיד, הדבר הזה ממשיך - - -     

אלה סבן: יש רכזי תעסוקה שעוסקים בזה והם - - -     

שלומית אבינח: זה לא קשור לזה

אלה סבן: יש פה שאלה שהוא שאל עם תעודות וכו' – כן

אלה סבן:  הכרה, זה נתיב

אלה סבן:  בואו נפריד

קריאה: הכרה בתעודות

קריאה: דיפלומות

קריאה:  הכרת מקצוע

אלה סבן: דיפלומות, יש רכז תעסוקה שעוסק בזה

קריאה: שניים

אלה סבן: שניים, אוקיי, שהוא מכין אותם לקראת - - -     

עודד פורר: שניים לאיזו מדינה?     

שמעון כהן: לכל המרחב

עודד פורר: כמה רכזים כאלה יש במדינות חמ"ע? כמה רכזים כאלה יש בצרפת? כמה בארצות הברית?      

שמעון כהן: בצרפת יש שניים

שמעון כהן:  בארצות הברית אין

עודד פורר: ארצות הברית, לדעתי "נפש בנפש" עושים את זה

שמעון כהן: אני לא יודע, אצלנו אין, אני לא

שמעון כהן:  בארגנטינה וברזיל יש אחד, בדרום אפריקה יש חצי משרה, ובדרום אמריקה השנה אמור להיכנס

עודד פורר: ובחמ"ע?     

שמעון כהן: בחמ"ע יש שניים, שליחים בארץ

שמעון כהן:  ניידים

עודד פורר: זאת אומרת, ממקום שהגיעו בשנה שעברה כ-60,000 עולים היו שניים, וממקום שהגיעו בשנה שעברה 2,000 היו שניים

עודד פורר:  שאמורים לטפל בנושא של הכרה בדיפלומות

שי פלבר: זה לא רק הכרה בדיפלומות

שי פלבר:  כל הנושא של היכרות עם שוק התעסוקה בישראל

עודד פורר: אוקיי, עם תעסוקה

עודד פורר:  לא נשמע הקצאת משאבים הגיונית, בטח כשאתם מדברים איי על קליטה

עודד פורר:  אתם יודעים מה, כשאתם מדברים על עידוד עלייה, אני בכלל לא חשבתי שנגיע לעניין הזה, כשאתם מדברים על עידוד עלייה, אז אתם יכולים להגיד לי "תשמע, שם, יש לנו גורמי דחיפה אז אנחנו לא צריכים לשווק, אנחנו צריכים פחות השקעה", גם עלות ההשקעה שם היא זולה יותר מעלות ההשקעה במדינות במערב אירופה, מטבע הדברים

עודד פורר:  אבל אז אתם אומרים "אבל לא, אנחנו רוצים להשקיע בקליטה עכשיו

עודד פורר:  אנחנו רוצים לקחת ולהשקיע בקליטה"

עודד פורר:  אז אתם יכולים להגיד לי "תשמע, אנחנו מעלים את הנושא הזה של רכזי תעסוקה משניים לשישה", למשל

עודד פורר:  ההיגיון

עודד פורר:  אתם מחזיקים שני רכזי תעסוקה על עלייה של 2,000 איש ושני רכזי תעסוקה על עלייה של 60,000 איש

אלה סבן: אני רק רוצה להוסיף עוד משהו לגבי התקציבים

אלה סבן:  הוצאנו את הנושא של השיווק מכל המדינות ונתנו לזה במה נפרדת

אלה סבן:  זאת אומרת שגם מבחינת הכסף שהולך לכל מדינה ומדינה ירד משמעותית בגלל הנושא של השיווק

אלה סבן:  והשיווק הוא שיווק לכל המדינות

אלה סבן:  זאת אומרת, הוא יותאם כמובן, כל נושא השיווק יותאם לכל מדינה ומדינה, וגם לחמ"ע יהיה שיווק מתאים לאזור, שזה גם חלק מעפילות של עידוד עלייה ופנייה בשפה ולצעירים וכו'

שי פלבר: אני רוצה להתייחס רגע לעידוד עלייה במרחב, עוד משהו אחד שחשוב לדעת, שמאמצע אזור המלחמה, ביחד עם "אופק" והמשרד, קיבלנו אישור גם לעבוד במה שנקרא סובב אוקראינה, בסדר? לכל הפליטים שנמלטו מתוך אוקראינה, ואנחנו עשינו כמעט מתחילת השנה, היו לנו מפגשי אונליין עם 1,095 משתתפים

שי פלבר:  לקחנו מרכז בעיר שנקראת אושגרד, מקווה שאמרתי נכון, הקמנו שם מרכז ושם אנחנו עושים, אנחנו מביאים עולים ממרכז אוקראינה מכל המקומות, לעשות שם סמינרי הכנה לעלייה

שי פלבר:  היו שם כבר שני מסינרים

שי פלבר:  מיוני "נעלה" שמתקיימים

שי פלבר:  מעל 300 אגב שממשיכים להגיע

שי פלבר:  אז בכל מה שקשור לאוקראינה, הפעילות ממשיכה, רק לא בתוך אוקראינה אלא בעוטף שלה או במערב אוקראינה

שי פלבר:  ואולפנים שממשיכים כרגיל לשמחתנו, כי זה יותר פשוט

שי פלבר:  אם תרצה, גם אחר כך נוכל לפרט, לא כאן, איזה דברים אנחנו עדיין ממשיכים לעשות

עודד פורר: התייחסויות, למישהו? בבקשה, שמעון

שמעון כהן: כשמדברים על הכנה לעלייה, זה דבר מאוד מורכב

שמעון כהן:  הרעיון שמישהו יפנה לנקודות הסטטיות יקבל אינפורמציה כיצד יש עליו לפעול ויכווינו אותו לנתיב

שמעון כהן:  זה הרעיון

שמעון כהן:  כוח האדם, כן, ירד ברכזים בחמישים אחוז

שמעון כהן:  ובעצם, זה שימור התשתית לימים יותר טובים

שמעון כהן:  בעצם, המרחב הכי גדול שניתן לעשות בו עידוד עלייה, שיש בו למעלה מ-100,000 איש, בעוטף, שברחו מתוך התופת, יש לא מעט פונים

שמעון כהן:  כרגע זה שימור היכולות ולא יותר מזה

שמעון כהן:  ב"אופק", שאר הדברים, יכול להיות שנעשים דברים אחרים שאני לא מכיר

עודד פורר: תודה

עודד פורר:  יאיר סמוליאנוב

יאיר סמוליאנוב: רק שאלה קטנה, שי, בנוגע באמת לגלובאל סנטר ולשיחות, אני מבין שההתעסקות היא בעידוד עלייה, והשאלה שלי, בהמשך למה שסיפרת, מה קורה כשאדם עכשיו, לצורך העניין מרוסיה, מתקשר עכשיו ומבין להבין מה המצב כאן בישראל, מבחינת, לצורך העניין, לימודי אולפנים, תורי המתנה וכו' – אתם עונים על זה? אתם מכווינים אותו לעיר ספציפית ששווה לו אולי לעלות? אתם לא מתעסקים בזה?     

שי פלבר: אנחנו מתעסקים בזה, אבל לא בגלובאל, אלא במדינת המקור ישירות

עודד פורר: כן, דב

דב ליפמן: כן, רק שאלה קטנה

דב ליפמן:  אתה אמרת שעולים עכשיו יכולים לבדוק את המצב שלהם, הסטטוס, איפה הם נמצאים בתהליך, כי זה בדרך כלל הפניות שאנחנו מקבלים, מאנשים שהם מאוד ממוגבלים, לא יודעים איפה זה נמצא, איפה יושבים, איזה משרד, ולא יודעים פשוט איך לקדם ואיך לתכנן לעלייה שלהם

שי פלבר: קודם כל, לגבי הגלובאל שי פורטל חדש שנכנס, ואנחנו מכניסים תהליך שנקרא עכשיו ה"טרקר" (Tracker), זה ייקח כמה חודשים עד שהוא ייכנס

שי פלבר:  זה כמו בביטוח לאומי כשאתה מגיש טופס ורואה איפה הוא עבר מתחנה לתחנה, גם תוך כמה חודשים העולה יוכל לראות איפה הוא נמצא

שי פלבר:  ואתה כן יכול בפורטל שלך, כשאתה ממלא טפסים, לדעת אם הטופס ער או לא

שי פלבר:  אבל "טרקר" שלם יהיה לי עוד מספר חודשים

דב ליפמן: אוקיי

עודד פורר: אריאל, אני לא ראיתי, אגב, את "קעליטה" בארגונים מעודדי עלייה אתם לא עוסקים בזה?     

אריאל קלנר: לא

אריאל קלנר:  מחוסר תקציבים, מה שנקרא

אריאל קלנר:  אנחנו מטפלים הרבה בקליטה, אפרופו, שניים בצרפת שמטפלי בתעסוקה, יש את כל המגזר - - -      

שלומית אבינח: אבל למה אתם לא נתמכים על ידי משרד הקליטה?     

אריאל קלנר: כי אנחנו לא ביקשנו

אריאל קלנר:  זה לא שסורבנו, לא ביקשנו לעודד עלייה

אריאל קלנר:  ישלנו מספקי פה על הראש, נגיד ככה

עודד פורר: אוקיי

אריאל קלנר: ולכן, לא יצאנו לעודד עלייה

אריאל קלנר:  וגם כדי לעודד עלייה, אם כבר זה מתחבר, זה אולי יותר דיון פילוסופי ממשהו אחר, אבל נראה לי שכל מה שמדברים פה זה לא באמת עידוד עלייה

אריאל קלנר:  נראה לי שהגיע הזמן גם לשנות פה את הסמנטיקה, כי עם כל הכבוד למה שנעשה, אני קורא לזה ויטרינה, אולי הנגשה כשיש מה להנגיש

אריאל קלנר:  אבל, אני לא חושב, שי יודע את העמדה שלי בסיפור הזה, הגלובאל סנטר לא עושה עידוד עלייה, הוא עושה הרבה דברים מאוד מאוד חשובים אבל זה לא עידוד עלייה

אריאל קלנר:  זה שאתה עוזר למישהו לבנות את התיק שלו ואת הניירת שלו זה מאוד מאוד חשוב, אבל זה לא עידוד עלייה

אריאל קלנר:  עידוד עלייה זה להביא לאנשים פתרונות, ונכון - - -     

עודד פורר: לא, זה חד משמעית כן, ואני אסביר לך למה

עודד פורר:  אם יש לך פנייה לגלובאל, והיא לא נענית בזמן והיא לא נענית כמו שצריך, והוא לא מקבל את השירות כמו שצריך, בסוף הוא גם לא ישלים את התהליך

אריאל קלנר: בסדר, אבל זה חלקית

אריאל קלנר:  אני חושב שאתה צודק - - -     

עודד פורר: חלק, זה עוד חלק

אריאל קלנר: נכון, נכון

עודד פורר: עידוד עלייה זה רצף שלם של פעולות

אריאל קלנר: אנחנו מסכימים

אריאל קלנר:  ואם כבר אז אני אגיד שלפחות בפוטנציאל, כי אני מבין גם פה את המוזיקה, אז הפוטנציאל הוא עדיין ענק

אריאל קלנר:  נכון שזה תלוי בפתרונות קליטה שלצערנו אין אותם

אריאל קלנר:  אבל אני רוצה להציע ליושב הראש, פעם אתה, יושב הראש, הצעת את הדירקטיבה האירופאית

אריאל קלנר:  היה לפני איזה שש או שבע שנים הצעת חוק, אז אני אומר, זה לדוגמא לא קשור לרפורמה וזה לא קשור אפילו ליוקר המחייה בארץ

אריאל קלנר:  יש עדיין אנשים, כמו אחיות, לדוגמא, סתם אני אגיד, שאם הדיפלומה שלהן הייתה מוכרת פה, וזה לא קשור לרפורמה וזה לא קשור ליוקר המחייה, אז יכול להיות שהן היו עולות לארץ

עודד פורר: חד משמעית

אריאל קלנר: וזה, סתם אני אתן דוגמא גם של דברים שאפשר להיות קצת יצירתיים לפעמים ולצאת, ואני הראשון שאומר שיוקר המחייה מקשה על העולים, שעדיין בבית הזה אפשר לטפל בדברים האלה כדי להביא עולים לישראל

אריאל קלנר:  תודה

קריאה: חבל שלא היית בדיון הקודם, זה היה הנושא

אריאל קלנר: טוב, אז אני - - -     

עודד פורר: מישהו נוסף רוצה להתייחס?     

אריאל קלנר: למה? אמרו דברים - - -     

עודד פורר: תנהלו את הדו-שיח אחר כך

עודד פורר:  שוויביש, בבקשה

קונסטנטין שוויביש: שלום, אני רוצה בהמשך של דבריו של מנכ"ל "אופק", להגיש שהכוחות הדוחפים הם לא וקטור אשר מכוון לישראל

קונסטנטין שוויביש:  כלומר, הכוחות המושכים של גרמניה וצ'כיה והונגריה הם יותר חזקים מאשר הכוחות המושכים לישראל

קונסטנטין שוויביש:  וכאשר, כחלק מעידוד עלייה מקבלים, מאשרים חוקים על אי-נתינת דרכון וכל אלה, אז זה לא ממש מחזק את המעמד של ישראל

קונסטנטין שוויביש:  אבל, בכל זאת, צריך להתרכז גם באוכלוסייה הזאת, שכמו שאמר שמעון, זה 100,000, ואיתם אין שום, למשל, לנו כארגון שעוסק בקליטת עלייה פה, חסר לנו מגע לאנשים האלה

קונסטנטין שוויביש:  חסר לנו, למשל, הפעילות, נגיד ציונית, למשפחה צעירה – ילדים וההורים שלהם, על מנת גם להכיר את מה שקורה בישראל, במובן הרחב של המילה ולא משהו קונקרטי לעכשיו, פעילות ציונית עם משפחות צעירות בגרמניה, שוב אני אומר, באותם סבבי חמ"ע, כאשר היום לא עושים את זה

קונסטנטין שוויביש:  לא עוסקים בזה וזה חבל מאוד

קונסטנטין שוויביש:  כלומר, אנחנו היינו יכולים להשתתף בזה, ואז זה ניסיון שלנו גם בעלייה וגם קליטה

עודד פורר: תודה

עודד פורר:  מישהו נוסף רוצה להתייחס? בבקשה, מרינה

מרינה רוזנברג קוריטני: שלום לכולם, אני רציתי לחזור לנושא של התקציבים

מרינה רוזנברג קוריטני:  אנחנו דיברנו היום שיש את החלוקה ולקחו משם והוסיפו שם, הוסיפו למשל את התקציבים לצרפת או לארצות הברית, אבל תכל'ס, אני לא ראיתי למשל עלייה במספר כיתות באותה צרפת או באותן ארצות הברית

מרינה רוזנברג קוריטני:  מה שאני כן, יש שם ירידה, וזה עידוד עלייה

מרינה רוזנברג קוריטני:  זה חלק מעידוד עלייה

מרינה רוזנברג קוריטני:  מה שאני כן ראיתי, זה הגדלת תקציב בשיווק

מרינה רוזנברג קוריטני:  ואני לא מבינה

מרינה רוזנברג קוריטני:  18 מיליון לשיווק, למה בדיוק? עד היום אני לא הבנתי

עודד פורר: אגב, לאן ילכו 18 מיליון האלה?     

מרינה רוזנברג קוריטני: יש שם חלוקה מסוימת לפני המדינות לשיווק

מרינה רוזנברג קוריטני:  עד היום לא קיבלתי

עודד פורר: מישהו יכול לפרט?     

שי פלבר: אני יודע שההצעה, בהתחלה חולקו לפי מדינות, אבל כרגע הכוונה של המשרד - - -     

עודד פורר: אני ראיתי צרפת 18 מיליון תקציב

אלה סבן: השיווק הוא לכל המדינות 18 מיליון

אלה סבן:  לשנתיים, כן?     

שי פלבר: לשמעון יש את החלוקה

שי פלבר:  להבנתי, וזה עוד לא נסגר, המשרד ו"אופק", לשים את זה בשורה תקציבית אחת ולא עבור כל מדינה ומדינה, ואז להקצות את זה לפי צורך ולפי פעילות שתוגדר בהמשך

קריאה: יש שיווק כללי? לכל המדינות

שמעון כהן: זה מחולק לשתי קטגוריות – שיווק של התוכניות, שבתוך התוכניות שצריך לשווק אותן נקודתית, שזה בערך מתוך ה-18 מיליון, בערך 4 מיליון שקל

שי פלבר: זה השיווק של הירידים, האולפנים

שמעון כהן: ומבחינת החלוקה, אז יש בעוטף חמ"ע 352,000

שמעון כהן:  בצרפת 9,200,000

שמעון כהן:  באנגליה 250,000

עודד פורר: רגע, רגע

עודד פורר:  אתה יכול לחזור רגע על הנתונים?     

שמעון כהן: אני מקריא לך אותם

עודד פורר: טעית שם לדעתי

שמעון כהן: לא, לא טעיתי

שמעון כהן:  אני מקריא, תאמין לי שאני לא טועה

שמעון כהן:  בחמ"ע ובעוטף חמ"ע 352,542

שמעון כהן:  בצרפת 9,181,344, שיש גם תקציב שהוא פנימי של הפעילויות, עוד שני מיליון שקל

שמעון כהן:  באנגליה יש 250,000

שמעון כהן:  בצפון אמריקה 1,875,000

עודד פורר: מה קורה בצרפת כרגע? יש איזו מלחמה באירופה? עוד מלחמה שלא שמענו עליה? אני רוצה שמשרד הקליטה יסביר לי, אתם יושבים וועדת היגוי, אני מניח שאתם דחפתם את הנתונים האלה

אלה סבן: אז זהו שלא, החלטנו שזה לא יהיה ככה

אלה סבן:  הנתונים האלה הם לא - - -     

עודד פורר: זה לא הנתונים?     

אלה סבן: לא

אלה סבן:  אנחנו החלטנו שזה יהיה שורה אחת

עודד פורר: מה הנתונים?     

אלה סבן: השיווק ילך עבור כל המדינות, ובחלוקה של מדינות לפי הצורך

עודד פורר: איך, בואו תסבירו לי מה הצורך לשווק בצרפת ב-9 מיליון שקל, קהילה יהודית בצרפת מונה להערכתי כ-250,000

שי פלבר: 450,000

עודד פורר: הם גדלו, זה מעניין

עודד פורר:  כי כשהתחלנו לעשות עידוד עלייה היו 250,000 ו-50,000 עלו מאז

שי פלבר: לא, אתה מתכוון למעגל הראשון

עודד פורר: המעגל הראשון היה 50

שלומית אבינח: הפוטנציאל

עודד פורר: המעגל הראשון היה 50

שי פלבר: המעגל הראשון והמעגל השני

שי פלבר:  כ-250,000

עודד פורר: 250,000 הפוטנציאל

שי פלבר: אבל סך הכל הקהילה - - -     

עודד פורר: בארצות הברית יש 6 מיליון פלוס, יהודים, אני לא מדבר איתכם זכאי חוק שבות – מקבלים מיליון

עודד פורר:  מדינות חבר העמים לשעבר, 352,000 לתקציב מה? לירידים ולחשיפה?     

אלה סבן: אז אני חוזרת ואני אומרת, המספרים האלה הם כרגע, כרגע לא מה שאנחנו החלטנו

אלה סבן:  אנחנו רוצים בסופו של דבר - - -     

עודד פורר: אני רוצה לדעת את החלוקה     

אלה סבן: כרגע אין חלוקה

עודד פורר: מתי היא תהיה?     

אלה סבן: כשנתחיל לעשות את השיווק

אלה סבן:  אנחנו רוצים - - -     

עודד פורר: מה זאת אומרת כשתתחילו? איך אתם עושים את השיווק?     

אלה סבן: אנחנו רוצים ליצור, אנחנו רוצים להגיע - - -     

עודד פורר: איך עושים את השיווק?     

אלה סבן: אנחנו רוצים להגיע לחבר'ה צעירים שהם לא מגיעים לירידים

אלה סבן:  ובשביל לעשות שיווק ולהגיע לחבר'ה צעירים צריך למצוא אותם ברשתות החברתיות הרלוונטיות אליהם, וצריך - - -     

עודד פורר: איך עושים שיווק? אנחנו בתקציב 2023, אנחנו נמצאים בחודש יוני

עודד פורר:  איך תעשו את השיווק בחודש יוני?     

שי פלבר: קודם כל, התקציב הוא עד לסוף 2024

עודד פורר: מה תעשו עד סוף 2023?     

שי פלבר: אני אגיד רגע, אני אגיד ברשותכם

אלה סבן: בבקשה

שי פלבר: אני אגיד שאנחנו הולכים לקחת חברת פרסום, יש לנו מכרז בדרך, והחברה הזאת תשב איתנו, עם "אופק", המשרד כמובן, ויוגדרו - - -     

עודד פורר: אותה חברה לכל המדינות?     

שי פלבר: כן

שי פלבר:  חברה ישראלית עם שלוחות בכל העולם, מן הסתם

שי פלבר:  זו המטרה של המכרז

שי פלבר:  וביחד איתה, עם "אופק" והמשרד, תהיה הגדרה לאיפה הכסף לפי הצרכים

עודד פורר: אז מאיפה הסכומים האלה?     

שמעון כהן: אדוני יושב הראש, מכיוון שבפעם הקודמת כשהייתי אצלך בוועדה, אז נרשם לי סעיף בשימוע שאני מלבה את היצרים, אני אהיה מקצועי לחלוטין ואני אגיד, ובין היתר גם יושב ראש החברה התפטר, אם אתה לא יודע אז הוא התפטר בעקבות כל הסיפור הזה

שמעון כהן:  יש רצון של המשרד לייצר איזשהו תהליך של שיווק

שמעון כהן:  אין את היכולות האלה לא לסוכנות כרגע, לא להסתדרות הציונית

שמעון כהן:  הסכומים הם נקבעו כאיזשהו רצון

שמעון כהן:  להבנתי המקצועית שני דברים לא יקרו – התקציב הזה לא ימומש, ובלימת הירידה של העלייה לא תקרה מכיוון שהתקציבים הוקצו לדברים שהם לא יפתרו את הבעיה

שמעון כהן:  זו דעתי המקצועית ואני מניח שאני גם אחטוף על זה בראש

עודד פורר: טוב, אני רוצה לסכם את הדיון

עודד פורר:  אחד, הוועדה מגנה בתוקף את האמירה של שר העלייה והקליטה לפי יהיה מהפך בתקצוב עלייה

עודד פורר:  במקום רוסיה ואוקראינה – צרפת וארצות הברית

עודד פורר:  אמירה שממנה עולה ומשתמע כאילו עד עכשיו בחמש השנים האחרונות, בעשר השנים האחרונות השקיעו אך ורק בעידוד עלייה מרוסיה ואוקראינה ולא בצרפת וארצות הברית, כשהנתונים הם הפוכים בדיוק

עודד פורר:  כל הנתונים מראים, החל מתקציבי המשרד לארגונים מעודדי עלייה, שלמעלה מ-90% מהתקציב הלך לארצות הברית וצרפת, ועד לנתונים שראינו גם בפעילות של "אופק" בעידוד עלייה

עודד פורר:  בוועדה שמעה כאן מספרים לא סבירים מבחינת חלוקת המשאבים בהתאם למספרי העולים

עודד פורר:  גם כשמדובר בקליטת עלייה, לא סביר בעיננו שיוקצו רק שני עובדים לטיפול וריכוז תעסוקה של עשרות אלפי עולים לעומת שני עובדים ל-2,000

עודד פורר:  יש פה איזשהו מצב לא סביר שמחייב היערכות מחדש של המשרד

עודד פורר:  והוועדה מבקשת לקבל את הפירוט של תקציבי השיווק

עודד פורר:  המספרים שנאמרו פה לא נשמעים הגיוניים בעליל

עודד פורר:  אני לא מצליח להבין את האירוע הזה

עודד פורר:  אני מבקש לקבל הבהרות עליו, ואני מבקש לקבל חלוקה שהיא חלוקה סבירה

עודד פורר:  לגיטימי שרוצים להחליט להשקיע באזור מסוים

עודד פורר:  כמובן שצריך להציג למה ומה העקרונות המנחים, ואז אפשר לקיים על זה דיון

עודד פורר:      פער של 9 מיליון במדינה כמו צרפת לעומת 350,000 למדינות חבר העמים, ומיליון לצפון אמריקה, לא נשמע סביר

עודד פורר:  לא נשמע סביר, אני אומר את זה בלשון המעטה

עודד פורר:  וגם כאן, אני שב ואומר שאנחנו נמצאים באיזושהי תקופה שבה יש אפשרות, ככל שתהיה יותר חשיפה במדינות חבר העמים לשעבר, עוד נצליח להביא את מי ששם, זה כבר לא, זה לא לעוד שנים קדימה

עודד פורר:  ואני לא מצליח למצוא את ההסבר ההגיוני למה לקחת, זאת אומרת, יכול להיות שיש הסבר ללמה לקחת מדינה מסוימת ושם להשקיע את רוב המשאבים

עודד פורר:  לפעמים יש לזה הסברים, אולי יש לזה הסברים טובים, אני לא הצלחתי להבין מה ההסבר הטוב

עודד פורר:  מה קורה בצרפת כרגע

עודד פורר:  זאת אומרת, הייתי שמח להבין מה קורה שם

עודד פורר:  לדעתי, לא קורה שם משהו דרמטי כמו שקרה לפני עשור כשיצרנו את תוכנית "צרפת תחילה"

עודד פורר:  יכול להיות שאני טועה, אולי יש דברים שאני לא יודע מתחת לפני השטח, אבל אני מבקש שיציגו לי את הנתונים

עודד פורר:  תודה רבה, הישיבה נעולה